86 ISIGIDIMI SAMAXOSA, DECEMBER 1, 1888

Kucelwe amadoda namadodana ukuba apeldishe amazwi esi-Xosa—agqweswa ngu Simeon Majiza.

Akukova ukwabiwa amabaso kutete lamanene:—

Jeremiah Masingata.—Ubulele umfundisi ngemigudu yake yokuxuma isikula. Ubonise ukuba kunzima ukubusa e-Mlungwini umntu engena mfundo.

Nkosi Fuba Zibi—Ubike ukudaniswa kwake sisimo sezi- nto e-Ncwazi, wati uyatemba ukuba baya kutabata umzekelo wezinye izikolo ezibaputumileyo. Mabanga zilibazisi ngo- kuqalekisa u-Gongxeka, mabalungise indawo ezingakobsiyo kubo. Ukankanye ibunga lamaqaba ebelite kata u Jere­miah umfana wase sikolweni, amve eteta okuninzi okubi ngomsebenzi olungileyo owenziwa yi Rabe apo e Ncwazi. Indodana leyo ipiwe ituba lokuzipendulela, kuba ibiko, yoyika. [ Yinale Jeremiah ukuba ungafuzi ugama wako umProfeti, ukusuke wena uzamele ukubaxinezela eludakeni abantu bakowenu, ekubeni yena wafakwa ezindakeni efela amakowabo ? Musa! Ed. *Isigidimi]*

Femele Zibi—Walate izinto ezikade zisenziwa ukumisa eso sikula. Sac'itwa ngu Mr. Ely sabuya sema ngemigudu yo Mfundisi. I-Ntlanganiso yaba Dala ikupe i-Komiti yokuteta nabantu ukuba kutunyelwe abantwana esikuleni, nambla bahanjelwe lusapo lwendawo ngendawo—ma- baputumeke.

Thomas Bottoman—Uncome inkutalo yomka Botisi eku- fundiseni usapo, nokungakatali kwendoda yake yimfundo. Ukankanye itamsanqa le Ncwazi, kuba umfundisi utembise ukuba umntwana wokuqala opumelele i-Standard IV. e- Ncwazi uya kumtumela e-Dikeni ambatalele njengokuba kuko indodana yase Mkubiso ayifundisayo e-Dikeni.

Mbem Njikelana—Ukalazele isimo se Ncwazi ngobu- geqe betitshala, ukude zibe ntatu ngomnyaka. Ube lusizi ukuba u-Tsewu Konongo umongameli we Komiti ebihambela i-Ncwazi engeko, umntu osele yedwa, olutumele e-Dikeni lonke usapo Iwake. Ubulele umfundisi ngomsebenzi wake omhle. Wayaleza ukuba ake ngamatye ukuze noko angekoyo usale umsebenzi wake, angatyafiswa yintswela mbulelo yabo, into abayibulelayo bona ngamanzi ashushu (tea) la abapungisa wona.

Yengeni Goba—Ubalise ngobudala beso sikolo. Sasekwa ngu Lanke ese yinkwenkwana, ngati siqalwe izolo ukukutshwa zizikolwana ezitsha zase Nqumeya nase Zinc'uka. Ute abazali mabaguqule abantwana ema Jamanini nasemva kwempahla, baluse ngokwabo. Ubalise ngenteto vomntwana wase Debe ote akuqutyelwa ezimpahleni ngu yise wasingisa lombuzo—“ Bawo lipina ilifa oya kundishiya nalo, kuba inkomo leyo undiqubela kuyo lilifa lika mbende- ni ? ” Ute imfundo into zonke emntwini, bengabafundisi nje abantwana babo baya kufela emoyeni nase minxunyeni. Ulusizi yena ukuba engenako ukuwabuyisa ngomva amalu- ngelo emfundo ampulukileyo.

Nzena Tembu—Ute abantu balele ubutongo bokufa, mabapapame. Indlu mayingabi maroba kupela ibe nje. Ukalazele indlwana entsha esecaleni kwaleyo [eteta eyase Wesile.] Wayaleza ukuba umfundisi angayekelwa ngomsebenzi yinkosi nangabantu—mabasebenze nabo.

Nkosi Fuba Zibi—Uzipendulele ngokuti ityala alikuye lokungatunyelwa kosapo esikuleni. Nakuba yena engum- Wesile, umntwana wake ufunda apa e-Rabe kwisikula sakowabo ; singati siwile amtumele kumkwe wake u-Teka e-Burnshill. Ityala lisebantwini ngokwabo, babone umsana usiti Iwi, Iwi, uquma, bagilana ukusinga kona.

Yengeni Goda—Makubuye lo ubeteta, kulandelwa yena ngabantu. Ulucitile useko. Makakumbule amazwi ati ezi Balweni—“ Ungawuciti umlimandlela owawenziwe ngabakudala.”

Velebayi Dlodlo—Ukusuka ndibanga ixanti lase Swazini. Lendawo sikuyo ngati kuse bukobokeni base Yeputa kekaloku nambla size kukutshwa, lipina iqina elositintela ukuba singapumi tina Ncwazi. Ulinganisele nangokwakiwa kwe Yerusalem ngu Nehemiya—wati baze kwakiwa, mabakeke. Wavakalisa itemba lokuba mayibe ikomiti ayikubuye ikutuke inyawo kukubahambela.

Jamjam Sidinile—Namhla uyilento uyiyo nje umzi ubulewe sisono esize sikangelwe, sayekwa, asakalinyelwa. Uti oke warweca omnye wamalatisa kanti uzibizele indelo nentiyo. Uncome umsebenzi womfundisi, wati ugama lo wonke ub’ engamqondi, kalokunje uyabona ukuba lomfo ka Styuwalti sisicaka sika Tixo senene. Uswele iqinga lokucita inkomo, ukuze atumele abantwana bake esikuleni. Uti akuzama ukuqesha abizwe ibokwe ngenyanga kanti azipi nezo bokwana zake. [Zaluse ugokwako.—Ed. *Sigidimi.]*

Solomon Labase—Ute yena sele negama alinikwe ngo- kuhlala eteta ngomcimbi wemfundo. Kutiwa ngu “ Mabu- nguza.” Inteto ka Jamjam akayivisisanga. Kulungile ukusixela isono asaziyo, angasifukameli, um-Kristu ogusha isono akahluke nganto kumenzi waso. Ubulele utyelelelo abalwenzelweyo, nomfundisi ngamalinga ake okubaputuma.

Rev. W. Stuart—Ekuqgibeleni kusuke umfundisi, oqale ngo “ Gongxek’umhlana,” wake iyabambelela undobambelela. Ute lo Gongxe unobu profeti obutile. Uti “ U Stuart uyakusala yedwa, indlu yesikula iyonakala.” Akazi nokubana ezonto wazityelwa yingelosi, ukuba ke yiyo, longelosi ka Gongxe yeyobuxoki; ize iti ukuba ibuye yafika nodaba olunjalo komnye umntu ayipindise izitende ukuya kufuna ingxelo eyinyaniso—kuba imali zokulungiswa kwendlu sezibutiwe, umfuleli sefunyenwe. Into abangasokuke bayenze bona ma Free Church kukusebenza ngotywala. Ungene kweye ngxabano pakati kwabo ne Wesile. Izipitipiti zibangwa ngama Wesile, alike bezimele kade, afika agxumeka ecaleni. U-Sajini waye kade emzama u-Zibi ukuba kumiswe i-Wesile kulo mhlaba wake, akake atsho u-Zibi, wanamatela ku Lanke. Zininzi indawo angagxumeka kuzo kulo mhlaba ka Kama ukuba ubetanda, kodwa akafuni ukuyenza lonto. Umntu ulaulwa lunkwintshana Iwake. Ukuba luti maka- hlale e-Rabe kulungile, ukuba luti makaye e-Wesile, kusa- lungile, mahambe aye nokuba kukuyipina akolwa yiyo. Ukuba akamfuni ama-Hlubi ase Ncwazi ako amfunayo kwa Tsolo, ekwakusitiwa Pesheya nayintlanganiso yabafundisi makaye kuwo, akavuma yena kwangazo ezimpambano zetyalike, kuba apo ngelo xesha kwakujamelene amahlelo asesitatwini nase sineni. Wenza ibali elilusizi lokuba kwakuwo lomandla wase Mkubiso waqubisana ngamhla utile nentombazana ebomvu eyayiqala ukumbona lomntu kutiwa ngumfundisi omhlope wase Mkubiso. Ute tina mabandla ka Kristu silibele kukubangisana nje ngemihlaba iyatshabalala imipefumlo pakati kwetu. Makwenziwe inqu kuguqulelwe izimvu esibayeni se Nkosi. Uncome ixabiso lemfundo, izimanga enokuzenza yakuba ixutywe nofefe Iuka Tixo. Mayinyanyekelwe ngapezu kwe mfuyo. Yena kweli lizwe akezanga equba zinkomo nazibokwe, kanti imfundo anayo inako ukumzuzisa into azifunayo nokuba ubenge mfundisi. Uncome ukuquba kakuhle kwezikula ezipantsi kwake. Utetelele ukusetyenziswa koswazi, nakuba engatsho ukuti ititshala mazi *ncinite.* Ulinganisele ngo Rev. Bryce Ross obeyititshala ebeta oko ebefundisa e-Lovedale. Inxalenye yolo sapo ebelufundisa namhla luzi Mantyi, namanye amashishini abekekileyo ; bonke bayambulela u-Mr. Ross ngezohlwayo aw’aye banika zona. Ute ititshala zikumbula ukuba abantwana aba- ngawo amaqanda wona atyurakayo.

Intlanganiso eyole kunene yacitakala emini yakusasa. Inkoliso yababeko kulo ntlanganiso ayizange ibuti ewe no- bubenkope. Omnye welo qela ngu Mr. Stuart. Yasimangalisa kanye lonto ukuba umfundisi omhlope akwazi ukumiselana nempi eqele ukuqukumbela emitshatweni kude kuse. Abantu abakade bekala ngabafundisi abadala bafumene ofana nabo, umfo ka Stuart—okwaziyo ukushiya intsapo yake ngenxa yomsebenzi we-Nkosi, umtika uvotshoze ubusuku bonke pakati kwamabayi abomvu, kubakwakuko namaqaba kulo ntlanganiso ete funda kuye esiqwini.

IRATSHI.

Akuko sifo sinje nge ratshi ukuba sibi. Lifana neqenqa Iona lingena mciza linganyangwa ngawo. Umntu one ratshi unempau angabonwa ngazo ukuba limkwele.

1. Uzitanda isiqu sake ngapezu kwazo zonke ezinye izinto.
2. Akutandwa mntu.
3. Ucatshukelwa yinto yonke.
4. Unomdintsi kwinto yonke ayenzayo.
5. Akake enze nto incomekayo, kuba akasebenzeli lungelo lamntu, ujonge esiqwini sake. Kuko amazwi amabini esi ngesi esiti ukuwaguqula liratshi, kanti ahlukile, akateti nto nye—ngala: *A vain person, and proud person.* Umntu *o-vain* ngumntu ocela amehlo kwinto yonke asukuba eyenza ; ngumntu otanda ukunconywa, nokukuzwa, nokubongwa, nokubulelwa. Baninzi abantu abalunge kakulu noko ba *vain-,* abati ngokufuna ukunconywa benze imizamo ezintwe- ni ezincomekayo, bacite nemali zabo ngenxa yoluntu. Ewe, wumbi umntu o *vain* angade akuhlubele ibatyi ikupela kwa- yo, ukuba ungumntu onamazwi abublungu okubulela noku- tibela ngezibongo. Akanjalo yena umntu *o proud.* Wenza into ebonwa lelake iliso engateni nento ecingwa ngu Tom no *Dick* no *Harry* ngalonto. Akafuni kunconywa mntu kuba yena ungapaya kude le koluntu. Yena uzibalela